b"\n_START_ARTICLE_\nBohemian Club\n_START_PARAGRAPH_\nBohemian Club je tajno dru\xc5\xa1tvo u San Franciscu koji \xc4\x8dine pripadnici ameri\xc4\x8dke i svjetske politi\xc4\x8dke i gospodarske elite. Pripadnici kluba poznati su po godi\xc5\xa1njem tajnovitom okupljanju u \xc5\xa1umama Redwoodsa na kojima prakticiraju rituale crne magije i drugih oblika okultizma._NEWLINE_Pojedini ameri\xc4\x8dki predsjednici poput Richarda Nixona, Ronalda Reagana, Georgea Busha, diplomata Henryja Kissingera, visoki politi\xc4\x8dki du\xc5\xbenosnici (senatori, guverneri Federalnih rezervi), bankari i poduzetnici bili su istaknuti \xc4\x8dlanovi Kluba._NEWLINE_Klub su 1872. u valu boemizma koji je zahvatio SAD jo\xc5\xa1 1850-ih osnovali novinari, ve\xc4\x87im dijelom ratni izvjestitelji iz Ameri\xc4\x8dkog gra\xc4\x91anskog rata, radi stvaranja bratske povezanosti i povezivanja umjetnika, kulturnih djelatnika i osoba iz javnog \xc5\xbeivota._NEWLINE_Krajem 19. stolje\xc4\x87a umjetnike zamijenjuju poduzetnici i politi\xc4\x8dari te Bohemian Club iz gospodskog kluba (Gentelman's Club) prelazi u tajno dru\xc5\xa1tvo i postaje nedostupno javnosti. Takav oblik zadr\xc5\xbealo je do danas. Iako je popis \xc4\x8dlanova nedostupan javnosti, za mnoge se politi\xc4\x8dare i poduzetnike pouzdano zna za \xc4\x8dlanstvo."